KESÄTÖIHIN HUS APTEEKKIIN

Tuotamme HUS Apteekissa laadukkaita ja turvallisia lääkehuollon ja kliinisen farmasian palveluja asiakkaidemme ja potilaiden parhaaksi. Toteutamme palvelut ammattitaitoisesti ja kustannustehokkaasti yhteistyössä erikoissairaanhoidon kliinisten hoitoyksiköiden, perusterveydenhuollon ja muiden yhteistyökumppaneidemme kanssa.

HUS Apteekki on Suomen suurin sairaala-apteekki, ja palveluksessamme on lähes 400 lääkealan ammattilaista. Tahdomme olla lääkitysturvallisuuden edelläkävijä kaikissa kohtaamisissa, ja tehtävänämme on tuottaa parasta palvelua potilaan parhaaksi. HUS Apteekissa teet merkityksellistä työtä potilas- ja lääkitysturvallisuuden varmistamiseksi moniammatillisessa työympäristössä.

Haemme kesätöihin FARMASEUTTEJA Meilahden, Jorvin ja Kotkan toimipisteisiimme. Osastofarmaseutin sijaisuuksia saattaa olla myös muissa ko. alueen sairaaloissa. Työtehtävät sijoittuvat lääketoimitukseen, lääkevalmistukseen ja osastofarmasiaan. Työaika sijoittuu arkipäiville ja yleensä klo 7-17.00 välille. Työn ajankohta on sovittavissa, mutta pääsääntöisesti työt sijoittuvat kesä-elokuun ajalle. Myös kesäkuussa 2021 valmistuvat farmaseutit huomioidaan haussa.

Palkkaus on kunnallisen yleisen virka- ja työehtosopimuksen (KVTES) mukainen. Lähtöpalkka noin 2700 euroa. Työaikamuoto on liukuva yleistyöaika (7h 39min + ruokatauko 30min).

Lisätietoja antaa vastaava proviisori Sari Isokirmo, puh. 050-4279730 (Meilahti), Raija Väänänen, puh. 040-5925358 (Meilahti), proviisori Helinä Minkkinen, puh. 040-6217110 (Jorvi) ja proviisori Liisa Sipari puh. 044-223 1733 (Kotka)

Hakemukset toimitetaan sähköpostitse osoitteeseen: sari.isokirmo@hus.fi

Ilmoitathan hakemuksessa mitä toimipistettä hakemuksesi koskee, millä ajanjaksolla olisit käytettävissä ja millaisista työtehtävistä olisit kiinnostunut. Liitä hakemukseen myös CV.

Hakuaika päättyy 28.2.2021